CELEX: 51996PC0668
Language: el
Date: 1996-12-12
Title: Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη θέσπιση, για το 1997, ορισμένων μέτρων διατήρησης και διαχείρισης των αλιετικών πόρων στη ζώνη της σύμβασης, όπως αυτή καθορίζεται στη σύμβαση για τη μελλοντική πολυμερή συνεργασία στο Βορειοανατολικό Ατλαντικό

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                         Βρυξέλλες, 12 12.1996
                                        COM(%) 668 τελικό
                             Πρόταση
            ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ
    για τη θέσπιση, για το 1997, ορισμένων μέτρων διατήρησης και
διαχείρισης των αλιευτικών πόρων στη ζώνη της σύμβασης, όπως αυτή
καθορίζεται στη σύμβαση για τη μελλοντική πολυμερή συνεργασία στο
                      Βορειοανατολικό Ατλαντικό
                 (υποβληθείσα από την Επιτροπή)
 ---pagebreak---  ---pagebreak---                          ΑΙΤΙΟΛΟΓΙΚΗ ΕΚΘΕΣΗ
Σε μία έκτακτη συνεδρίαση, από τις 20 έως τις 22 Νοεμβρίου 1997, η
Επιτροπή Αλιείας Βορειοανατολικού Ατλαντικού ΕΑΒΑΑ ενέκρινε μία
σύσταση για μέτρα διατήρησης και διαχείρισης των κοκκινοψάρων του
βυθού κατά το 1997. Η σύσταση αυτή εγκρίθηκε με ειδική πλειοψηφία των
συμβαλλομένων μερών της ΕΑΒΑ, συμπεριλαμβανομένης και της Κοινότητας.
Τα μέτρα που συστήνονται συνίστανται σε ένα σύνολο επιτρεπομένων
αλιευμάτων (TAC) 153 000 τόνων, το οποίο καλύπτει τα κοκκινόψαρα του
βυθού σε όλη τη ζώνη κατανομής και το οποίο κατανέμεται στα σχετικά
συμβαλλόμενα μέρη. Στο πλαίσιο αυτού του TAC, το μερίδιο της
Κοινότητας ανέρχεται σε 23 000 τόνους. Επιπλέον, η Δανία (εκ μέρους των
νήσων Φαρόε και της Γροιλανδίας) ανέλαβε την υποχρέωση να μεταφέρει
στην Κοινότητα 4 000 τόνους. Έτσι, το διαθέσιμο για την Κοινότητα
σύνολο κατά το 1997 ανέρχεται συνολικά σε 27 000 τόνους κοκκινόψαρου
του βυθού.
Επιπλέον, η ΕΑΒΑΑ ενέκρινε σύσταση για τη θέσπιση προσωρινών
ελάχιστων απαιτήσεων όσον αφορά τις ανακοινώσεις και τις αναφορές
τόσο για τα κοκκινόψαρα του βυθού όσο και για τη νορβηγική ρέγγα
εαρινής ωοτοκίας (ατλαντοσκανδιναβική ρέγγα) για το 1997.
Δεδομένου ότι οι συστάσεις αυτές εγκρίθηκαν με την πλήρη υποστήριξη
της Κοινότητας, η Επιτροπή προτείνει τώρα την πλήρη εφαρμογή τους σε
κοινοτικό επίπεδο.
 ---pagebreak---                                            Πρόταση
                ΚΑΝΟΝΙΣΜΟΣ (ΕΚ) ΑΡΙΘ. .796 ΤΟΥ ΣΥΜΒΟΥΛΙΟΥ
                                         της .... 1996
         για τη θέσπιση, για το 1997, ορισμένων μέτρων διατήρησης και
    διαχείρισης των αλιευτικών πόρων στη ζώνη της σύμβασης, όπως αυτή
    καθορίζεται στη σύμβαση για τη μελλοντική πολυμερή συνεργασία στο
                              Βορειοανατολικό Ατλαντικό
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου
1992, περί θεσπίσεως κοινοτικού συστήματος για την αλιεία και την
                      (,)
υδατοκαλλιέργεια , όπως τροποποιήθηκε από την πράξη προσχώρησης της
Αυστρίας, της Φινλανδίας και της Σουηδίας, και ιδίως το άρθρο 8
παράγραφος 4,
τον κανονισμό του Συμβουλίου (ΕΚ) αριθ. 1627/94 της 27ης Ιουνίου 1994,
για τη θέσπιση γενικών διατάξεων σχετικά με τις ειδικές άδειες
αλιείας (2) , και ιδίως το άρθρο 7 παράγραφος 2,
την πρόταση της Επιτροπής,
Εκτιμώντας:
ότι η Κοινότητα υπέγραψε τη σύμβαση των Ηνωμένων Εθνών για το δίκαιο
της θάλασσας, η οποία περιλαμβάνει αρχές και κανόνες που έχουν σχέση
 με τη διατήρηση και διαχείριση των ζώντων πόρων στις ζώνες
αποκλειστικής οικονομικής δραστηριότητας των παρακτίων χωρών και
 στις ανοικτές θάλασσες,
 ότι η Σύμβαση για την πολυμερή συνεργασία στο Βορειοανατολικό
 Ατλαντικό, η οποία στο εξής καλείται «Σύμβαση ΕΑΒΑΑ», εγκρίθηκε με την
 απόφαση 81/608/ΕΟΚ του Συμβουλίου, της 13ης Ιουλίου 1981(3) και ετέθη σε
 ισχύ στις 17 Μαρτίου 1982,
     (,)
         ΕΕ αριθ. L 389 της 31.12.1992, σ. 1
     (2)
         ΕΕ αριθ. L 171 της 6.7.1994, σ. 1
     (3)
         ΕΕ αριθ. L 227 της 12.08.1981, σ. 21
                                                   eC-
 ---pagebreak--- ότι η Σύμβαση ΕΑΒΑΑ θεσπίζει ένα κατάλληλο πλαίσιο για πολυμερή
συνεργασία με σκοπό την ορθολογική διατήρηση και τη βέλτιστη
χρησιμοποίηση των αλιευτικών πόρων της ζώνης της σύμβασης όπως
καθορίζεται σε αυτήν,
ότι η Επιτροπή Αλιείας του Βορειοανατολικού Ατλαντικού εξέδωσε στις
22 Νοεμβρίου 1996 συστάσεις που περιορίζουν τα αλιεύματα του
κοκκινοψαρου στη ζώνη της Σύμβασης και θεσπίζουν                        ελάχιστες
απαιτήσεις σχετικά με τις ανακοινώσεις και αναφορές των αλιευμάτων
κοκκινοψαρου             και     νορβηγικής         ρέγγας   εαρινής   ωοτοκίας
(ατλαντοσκανδιναβικής ρέγγας για το                   1997)· ότι ενδείκνυται   να
εφαρμοστούν οι συστάσεις αυτές από την Κοινότητα·
ότι, σύμφωνα με το άρθρο 8 του κανονισμού (ΕΟΚ) αριθ 3760/92, το
Συμβούλιο είναι αρμόδιο για τον καθορισμό του συνόλου των
επιτρεπομένων αλιευμάτων (TAC) για κάθε αλίευμα ή ομάδα αλιευμάτων
και του μεριδίου που είναι διαθέσιμο για την Κοινότητα καθώς και για
την κατανομή του μεριδίου που είναι διαθέσιμο για την Κοινότητα
μεταξύ των κρατών μελών,
ότι προκειμένου να εξασφαλισθεί η πλήρης τήρηση των ισχυόντων μέτρων
διατήρησης και διαχείρισης με την ταυτόχρονη συμπλήρωση των μέτρων
ελέγχου που προβλέπονται από τον κανονισμό του Συμβουλίου (ΕΟΚ) αριθ.
2847/93(4), πρέπει να καθορισθούν ορισμένα ειδικά μέτρα ελέγχου σχετικά
με τη χορήγηση αδειών σε αλιευτικά σκάφη, τις ανακοινώσεις καθώς και
τις δηλώσεις των αλιευμάτων τους,
ότι τα σχετικά TAC και ποσοστώσεις καθορίσθηκαν σε ετήσια βάση και
δεν μπορούν να υποστούν υπέρβαση και, ως εκ τούτου δεν μπορούν να
υπόκεινται στις διατάξεις του κανονισμού του Συμβουλίου (ΕΚ) αριθ.
847/96 της 6ης Μαίου 1996 για τη θέσπιση πρόσθετων όρων για την ετήσια
διαχείριση των TAC και ποσοστώσεων{5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                            Αρθρο 1
 Τα αλιεύματα κοκκινοψαρου των κοινοτικών αλιευτικών σκαφών, για το
 1997, περιορίζονται στις ποσοστώσεις που καθορίζονται στο παράρτημα.
     (4)
         ΕΕ αριθ. L 261 της 20.10.1993, σ. 1
     (5)
         ΕΕ αριθ. L 115 της 09.05.1996, σ. 3
 ---pagebreak---                                  Αρθρο 2
      Τα κράτη μέλη εκδίδουν ειδικές άδειες αλιείας για τα σκάφη τους
      που ασχολούνται με την αλιεία κοκκινόψαρων ωκεάνειου τύπου και
      ανακοινώνουν τις άδειες αυτές στην Επιτροπή πριν από την έναρξη
      των δραστηριοτήτων του σκάφους σύμφωνα με τον κανονισμό του
      Συμβουλίου (ΕΚ) αριθ. 1627/94. Κατά παρέκκλιση του άρθρου 7 του
      κανονισμού (ΕΚ) αριθ. 1627/94,οι άδειες θα καθίσταντα έγκυρες
      μόνον όταν η Επιτροπή δεν προβάλλει ένσταση εντός πέντε
      εργάσιμων ημερών μετά την ανακοίνωση.
      Τα κράτη μέλη αναφέρουν στην Επιτροπή κάθε Τετάρτη πριν τις 12.00,
      για την εβδομάδα που λήγει στις 12 τα μεσάνυχτα της προηγούμενης
      Κυριακής, τόσο τις ποσότητες κοκκινοψαρου ωκεάνειου τύπου που
      αλιεύθηκαν από τα σκάφη τους καθώς επίσης και τον αριθμό των
      σκαφών τους που ασχολούνται στον τύπο αυτό αλιείας.
                                 Άρθρο 3
Οι διατάξεις του άρθρου 2 εφαρμόζονται mutatis mutandis στη ρέγγα (Clupea
harengus), η οποία αλιεύεται στις ζώνες ICES Ι και II (νορβηγική ρέγγα
εαρινής ωοτοκίας - ατλαντοσκανδιναβική ρέγγα).
                                 Άρθρο 4
Οι αλιευτικές ποσοστώσεις που καθορίζονται στο παράρτημα, δεν
υπόκεινται στους όρους που καθορίζονται στα άρθρα 2, 3 και 5
παράγραφος 2 του κανονισμού του Συμβουλίου (ΕΚ) αριθ. 847/96.
                                 Άρθρο 5
Ο παρών κανονισμός αρχίζει να ισχύει από την 1η Ιανουαρίου 1997.
       Ο παρών κανονισμός είναι δεσμευτικός ως προς όλα τα μέρη του και
       ισχύει άμεσα σε κράτος μέλος.
       Βρυξέλλες, ... 1996
                                                         Για το Συμβούλιο
                                                               Ο Πρόεδρος
                                     ^
 ---pagebreak---                                       ΠΑΡΑΡΤΗΜΑ
                     Απόθεμα                          Κράτος μέλος          ποσοτά>σεις
                                                                                1996
            Είδη               Γεωγραφική                                      (τόνοι)
                                  ζο>νη
                                          (2)
   Κοκκινόιμαρο του        ICES XIV/XII/V         Αυστρία
   βυθού                                          Βέλγιο
   (sebastes mentella)(|)                         Δανία
                                                  Φινλανδία
                                                  Γερμανία                            18,220
                                                  Ελλάδα
                                                  Γαλλία                               1,700
                                                  Ιρλανδία                                  4
                                                  Ιταλία
                                                  Λουξεμβούργο
                                                  Κάτω Χώρες                                8
                                                  Πορτρογαλία                          3,824
                                                  Ισπανία                              3,200
                                                  Σουηδία
                                                  Ηνωμένο Βασίλειο                         44
                                                   Σύνολο ΕΚ                        27,000 (3)
          Αλιεύονται με πελαγικές τράτες και συμπεριλαμβάνονται τα ψάρια τόσο
          επάνω     όσο   και    κάτω    α π ό το    ακουστικό     στρώμα, αλλά       δεν
          συμπεριλαμβάνονται οι απορρίψεις.
(2)
          Ζώνες που δεν εμπίπτουν στη δικαιοδοσία αλιείας των παράκτιων χωρών.
(3)       Περιλαμβάνει μεταφορά 4.000 τόνων από τη Δανία (εκ μέρους των Νήσων
          Φαρόε και της Γροιλανδίας)
                                                 4"
 ---pagebreak---                                                        ISSN 0254-1483
                                           COM(96) 668 τελικό
                                             ΕΓΓΡΑΦΑ
GR                                                       03   15   11
                          Αριθ. καταλόγου : CB-CO-96-680-GR-C
                                                  ISBN 92-78-13407-4
Υπηρεσία Επισήμων Εκδόσεων των Ευρωπαϊκών Κοινοτήτων
L-2985 Λουξεμβούργο
                                  G